Novalja, 5. veljače 2020. godine

**SVIM ZAINTERESIRANIM**

**GOSPODARSKIM SUBJEKTIMA**

**PREDMET:** Javna nabava „IZVOĐENJE RADOVA NA IZGRADNJI TRAJEKTNOG PRISTANIŠTA ŽIGLJEN, OTOK PAG“, ev. broj nabave 02/2020

*- poziv na savjetovanje*

Lučka uprava Novalja planira pokrenuti otvoreni postupak javne nabave IZVOĐENJE RADOVA NA IZGRADNJI TRAJEKTNOG PRISTANIŠTA ŽIGLJEN, OTOK PAG. Nabava predmetnih radova sufinancira se u okviru projekta „Rekonstrukcija i dogradnja trajektnog pristaništa Žigljen“ iz sredstava Kohezijskog fonda, unutar ''Drugog poziva za sufinanciranje unaprjeđenja lučke infrastrukture u funkciji obalnog linijskog pomorskog prometa'' (Kod poziva: KK.07.4.1.04)

Predmet javne nabave je izvođenje radova na izgradnji trajektnog pristaništa Žigljen na otoku Pagu. Planirani zahvat na izgradnji trajektnog pristaništa Žigljen predviđa rekonstrukciju i dogradnja postojećeg trajektnog pristaništa Žigljen i to kroz ulaganje u produljenje i rekonstrukciju obale 1, obale 2 i obale 3, s osiguranjem prihvata plovila maksimalne dužine 120 m, zatim pristajanja plovila pri lošijim vremenskim uvjetima, te noćenja plovila u trajektnom pristaništu.

Sukladno članku 198. stavku 3. Zakona o javnoj nabavi (Narodne novine, br. 120/16), Naručitelj ovim putem stavlja na prethodno savjetovanje sa zainteresiranim gospodarskim subjektima dokumentaciju koja sadrži:

* Opis predmeta nabave,
* Tehničke specifikacije za svaku Grupu,
* Kriterije za kvalitativni odabir gospodarskog subjekta,
* Kriterije za odabir ponude,
* Posebne uvjete za izvršenje ugovora.

Prethodno savjetovanje sa zainteresiranim gospodarskim subjektima trajat će do 14. veljače 2020. godine na internetskim stranicama Elektroničkog oglasnika javne nabave Republike Hrvatske (https://eojn.nn.hr/Oglasnik/). Tijekom trajanja prethodnog savjetovanja zainteresirani gospodarski subjekti mogu elektroničkim sredstvima komunikacije putem Elektroničkog oglasnika javne nabave Republike Hrvatske dostaviti Naručitelju svoje primjedbe i prijedloge u vezi s informacijama i dokumentacijom koji su objavljeni.

Po isteku trajanja predmetnog prethodnog savjetovanja, Naručitelj će razmotriti sve pristigle primjedbe i prijedloge zainteresiranih gospodarskih subjekata, te će o prihvaćenim ili neprihvaćenim primjedbama i prijedlozima izraditi izvješće koje će objaviti na internetskim stranicama Elektroničkog oglasnika javne nabave Republike Hrvatske.

**Lučka uprava Novalja**